SINGER แรงต่อ 5% ทำ “ออลไทม์ไฮ” โบรกมองกำไร “นิวไฮ” รับสินเชื่อโต – NPL ลด
SINGER แรงต่อ 5% ทำ “ออลไทม์ไฮ” โบรกมองกำไร “นิวไฮ” รับสินเชื่อโต – NPL ลด
12 มี.ค. 2564

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ณ เวลา 15.39 น. อยู่ที่ระดับ 39 บาท บวก 2 บาท หรือ 5.41% สูงสุดที่ระดับ 39.50 บาท ต่ำสุดที่ระดับ 37.00 บาท ด้วยมูลค่าการซื้อขาย 419.31 ล้านบาท

ด้าน บริษัท เคทีบีเอสที (ประเทศไทย) จำกัด (มหาชน) หรือ KTBST ระบุมีมุมมองเชิงบวกกับ SINGER โดยมองว่า Loan yield ของสินเชื่อจำนำทะเบียนรถ (C4C) มีโอกาสเพิ่มขึ้นจากปัจจุบันที่ 15-16% (KTBST คาด 15%) จากการปล่อยสินเชื่อรถกระบะที่มียีลด์สูงเพิ่มขึ้นจากปัจจุบันที่ปล่อยสินเชื่อจำนำรถบรรทุก 10 ล้อ
อีกทั้ง รายได้จากการขายจะเพิ่มขึ้นเป็น3 พันล้านบาท เพิ่มขึ้นจากปีก่อนที่ 2.5 พันล้านบาท หนุนโดยการขยายช่องทางขายออนไลน์เพิ่มขึ้น ซึ่งบริษัทคาดว่าจะสามารถนำข้อมูลลูกค้ากลุ่มนี้มาใช้ในการขายสินค้า/ปล่อยสินเชื่อในอนาคตเพิ่มขึ้น (Online to offline platform)
ด้าน NPLs ลดลงเป็น 3.4% (จากปี2563 ที่ 4.4%) ตามสัดส่วนสินเชื่อจำนำทะเบียนรถ (สินเชื่อที่มี NPLs ต่ำเพียง 0.4%) เพิ่มขึ้นเป็น 65% จากปี 2563 ที่ 52% และทำให้
ทั้งนี้ ยังคงประมาณการกำไรสุทธิปี 2564 ที่ 637 ล้านบาท เติบโต 44% ทำสถิติสูงสุดหรือนิวไฮต่อ ดังนั้น ยังแนะนำ “ซื้อ” ราคาเป้าหมายที่ 40.00 บาท
 